《落南二年无人相牵挽诗几于废罗子琳跫然至止喜而赋长韵》
宋代·曾丰

冷落江西香火缘，岭南人少问吾传。一行水陆馀千里，两岁风花仅百篇。

句眼竟谁知落处，古囊长是挂闲边。獶人常试斲泥手，客里相逢喜欲颠。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。